Diari Oficial de la Generalitat Valenciana


Sumari del DOGV 8454, del 31-12-2018 (2018/12288)

RESOLUCIÓ de 15 de novembre de 2018, de la Direcció General de Política Lingüística i Gestió del Multilingüisme, per la qual es concedeixen ajudes econòmiques per al foment del valencià destinades a mitjans de comunicació social: empreses de premsa escrita i digital.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8454

Data del DOGV
:   31-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12012


Data del document
:   15-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de novembre de 2018, de la Direcció General de Política Lingüística i Gestió del Multilingüisme, per la qual es concedeixen ajudes econòmiques per al foment del valencià destinades a mitjans de comunicació social: empreses de premsa escrita i digital. [2018/12487]  
Per Resolució de 22 de juny de 2018, de la Conselleria d'Educació, Investigació, Cultura i Esport, es convoquen, per a 2018, les subvencions per al foment del valencià destinades a mitjans de comunicació social: empreses de televisió, ràdio i premsa escrita i digital (DOGV 8328, 29.06.2018).  
Les ajudes corresponents a la producció, edició i difusió d'informació en premsa escrita i/o digital han estat notificades a la Unió Europea i disposen de la decisió positiva d'ajuda estatal SA 45470 (2016/N) Espanya, «Ajuda a l'ús del valencià en la premsa».  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 10 de les bases de la convocatòria, i l'article 6 de la Resolució de 22 de juny, que convoca les subvencions, i fent ús de la delegació del conseller d'Educació, Investigació, Cultura i Esport, expressada en la disposició final primera de l'ordre de bases, resolc:  
  
Primer  
Concedir les subvencions proposades a les entitats que s'indiquen en l'annex I, i assignar a cada una la quantitat que s'hi especifica per un import global d'1.800.000 euros, a càrrec de la línia S7877000, de l'aplicació pressupostària 42.53.92.828.40.5, del pressupost de la Generalitat per a 2018.  
  
Segon  
Denegar la subvenció a les sol·licituds que s'especifiquen en l'annex II, pels motius que s'hi indiquen.  
  
Tercer  
Les empreses beneficiàries han de complir amb el que estableixen els articles 16 i 19 de l'ordre de bases sobre les obligacions i la justificació de la subvenció.  
  
Quart  
D'acord amb el que indica l'article 7 de la resolució de la convocatòria, el termini de presentació de la documentació justificativa de la realització de l'activitat subvencionada finalitza el 29 de novembre de 2018.  
Segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 15 de novembre de 2018.- El director general de Política Lingüística i Gestió del Multilingüisme: Rubén Trenzano Juan.